Professor: - Breivik er totalitær, ikke psykotisk
- Etter å ha lest begrunnelsen i den rettspsykiatriske rapporten har jeg noen synspunkter. Det som de oppnenvte psykiaterne karakteriserer som paranoide, grandiose vrangforestillinger, og som utgjør en substansiell del av konklusjonen psykose vil jeg kalle en totalitær mentalitet. Det sa Sørensen i et foredrag om Anders Behring Breiviks ideologi under seminaret «Høyreekstremisme og terror» på Litteraturhuset i Oslo. Professoren jobber til daglig ved Universitetet i Oslo, og har sin spesialisering innenfor politiske ideer og nasjonalisme. - Hvis dette er klinisk galskap, da er det svært mye klinisk galskap å finne hos totalitære tenkere i Europa de siste hundre årene, sier Sørensen. BAKGRUNN:Rettspsykiaterne beskriver bisarre vrangforestillinger hos BreivikDen sakkyndige rapporten han sikter til er den de oppnevnte psykiaterne Synne Sørheim og Torgeir Huseby la frem i slutten av november i fjor, etter å ha undersøkt terroristens mentale helse. De konkluderte med at han er strafferettslig utilregnelig fordi de mener at han lider av paranoid schizofreni og paranoide, grandiose vrangforestillinger. I kjølvannet fikk Sørheim og Huseby kritikk for at de gikk for lite inn i Breiviks ideologiske holdninger. I foredraget dro professor Øystein Sørensen linjer til blant annet nazistene som sto tiltalt under Nürnbergprosessen etter andre verdenskrig. - Går man inn i hva disse konkrete tiltalte mente om hvordan verden hang sammen, hva de burde gjøre og hva de faktisk gjorde med det, da vil jeg mene at paranoide, grandiose vrangforestillinger bare er fornavnet, sier Sørensen.Han hev seg også inn i diskusjonen om hvorvidt Breivik er strafferettslig tilregnelig eller ikke. - Det etterlater seg et sterkt inntrykk av at han var meget bevisst det han gjorde 22. juli, at han visste hva som er rett og galt, hva lovverket i Norge sier og hva samfunnet mener er rett og galt. Han hadde et tydelig valg om å foreta terrorhandlingene i mange omganger og han reflekterte grundig - blant annet hvem han skulle skyte og hvem han ikke skulle skyte på Utøya. - En person som oppfører seg sånn, er etter min mening tilregnelig, sier Sørensen. Etter nyttår valgte Oslo tingrett å oppnevne to nye sakkyndige for å foreta en «second opinion» om Breivik. Den terrorsiktede motsetter seg dette, og anken ligger nå hos Høyesterett. Helsepersonellet som jevnlig har undersøkt Breivik på Ila siden 22. juli mener han ikke er psykotisk, og tirsdag denne uken skrev VG at en av landets fremste rettspsykiatere, Henning Værøy, ikke så et eneste spor av psykose under mandagens fengslingsmøte. Værøy var også til stede i retten under det forrige åpne fengslingsmøtet i november i fjor.
Historieprofessor Øystein Sørensen slår beina under de rettssakkyndiges vurdering av Anders Behring Breivik.